เร็วของแท้ โบลท์ ซิวทองวิ่ง 200 ม. อลป. แต่ไม่ทำลายสถิติ
สำนักข่าวต่างประเทศ รายงานวันที่ 19 ส.ค. ว่า ยูเซน โบลท์ นักวิ่งหนุ่มชาวจาเมกา ผงาดซิวเหรียญทองเหรียญที่ 2 ในการแข่งขันกีฬาโอลิมปิก 2016 หลังวิ่งเข้าเส้นชัยเป็นคนแรกในการวิ่ง 200 เมตรชาย โดยเป็นเหรียญทองเหรียญที่ 8 ในกีฬาโอลิมปิกของเขาอีกด้วย,โบลท์ ที่ก่อนหน้านี้คว้าเหรียญทองโอลิมปิก วิ่ง 100 เมตรชาย ริโอเกมส์ ไปแล้ว ล่าสุด นักวิ่งผิวสีชาวจาเมกา วัย 29 ปี ได้เหรียญทองเหรียญที่ 2 แล้ว จากการวิ่ง 200 เมตรชาย โดยทำเวลาได้ 19.78 วินาที ไม่สามารถทำลายสถิติของตัวเอง ที่เคยทำไว้ในโอลิมปิก 2008 ที่ 19.30 วินาที,ขณะที่ อังเดร เดอ กราสส์ จากแคนาดา คว้าเหรียญเงิน ทำเวลาได้ 20.02 วินาที และ คริสตอฟ เลอเมตี จากฝรั่งเศส ทำเวลาได้ 20.12 วินาที,สำหรับเหรียญทองวิ่ง 200 เมตรชายของโบลท์ ในครั้งนี้ ถือเป็นการคว้าเหรียญทองสมัยที่ 3 ติดต่อกัน เพราะก่อนหน้านี้ทำได้ในศึกปักกิ่ง เกมส์ และ ลอนดอน เกมส์ เหมือนกับที่ทำได้ 3 สมัย ในการวิ่ง 100 เมตรชาย เมื่อไม่กี่วันที่ผ่านมา ทำให้ล่าสุด ในศึกริโอ เกมส์ จาเมกา ได้ 5 เหรียญทอง 2 เหรียญทองแดง อยู่อันดับ 16 ในตารางสรุปเหรียญ ,ทั้งนี้ โบลท์ ยังเหลือลงแข่งรายการวิ่งผลัด 4X100 เมตร ชาย ที่เป็นเจ้าของเหรียญทองโอลิมปิก 2 สมัยติดต่อกัน ในปี 2008 และ 2012
ยูเซน โบลท์ ซิวเหรียญทองเหรียญที่ 2 ของตัวเอง ในโอลิมปิก 2016 หลังวิ่งเข้าเส้นชัยเป็นคนแรกในการวิ่ง 200 เมตรชาย โดยเป็นเหรียญทองเหรียญที่ 8 ในกีฬาโอลิมปิกของเขา
ยูเซน โบลท์,นักวิ่งจาเมกา,วิ่ง 200 เมตรชาย,โอลิมปิก 2016,กีฬาโอลิมปิก,เหรียญทองวิ่ง 200 เมตร,ข่าว,ข่าวกีฬา,ไทยรัฐออนไลน์